מריומה קליין

מרים (מריומה) קליין (נולדה ב-3 בדצמבר 1964) היא פעילה ויזמת חברתית ישראלית, אחת מבין המייסדים של בית השנטי. כלת פרס ישראל בתחום מפעל חיים - תרומה מיוחדת לחברה ולמדינה לשנת ה'תשפ"ב (2022).

ביוגרפיה
קליין נולדה בניו יורק בשנת 1964 לאב יהודי-אמריקאי ואמא ישראלית. כשהייתה בת שנתיים עלתה עם משפחתה לישראל, אך לאחר זמן קצר הוריה התגרשו ואביה חזר לארצות הברית. בגיל 5 היא חוותה תקיפה מינית, ומאז הותקפה מספר פעמים נוספות. בגיל 13 נסעה לחפש את אביה בארצות הברית, אך מכיוון שלא רצה שום קשר עימה, היא נאלצה לחיות שנתיים כדיירת רחוב בבוסטון. בגיל 15 חזרה לישראל לפנימייה הדתית "אמנה" בכפר סבא, אך כעבור שלושה חודשים נשרה משם. היא עברה לסיני, שם נשארה כשנה, ומשם עברה לגור בתל אביב. היא נרשמה לסיום לימודיה בתיכון ושכרה לעצמה דירה. את דמי השכירות ואת מחייתה מימנה בעבודת מלצרות. במהלך תקופה זו, היא עברה התעללות מינית ואונס. למרות החוויות הקשות שעברה, קליין התגייסה לצה"ל ובין היתר שירתה כפקידה ביחידת הקישור ללבנון במרג' עיון וכמורה למלאכת יד בבתי­ כלא צבאיים.

בשנת 1984 הקימו קליין ובן זוגה דאז, עובדיה (דינו) גרשון, את בית השנטי בנווה צדק בתל אביב. בתחילה שימש הבית כמוסד לארוחות שבת לדיירי רחוב, ובהמשך הפך לבית מחסה לבני נוער בסיכון.בשנת 1992 התאגדה עמותת בית השנטי באופן רשמי.

בשנת 2000 קיבל בית השנטי הכרה מהמדינה, ומאז הוא זוכה לתמיכה ממשלתית המהווה 15% מהסכום הדרוש להפעלתו. באותה שנה התכבדה קליין בהדלקת משואה בטקס יום העצמאות בהר הרצל, ואף קיבלה את אות הנשיא למתנדב ואות המתנדב בעיר תל אביב. ב-2007 היא קיבלה מעיריית תל אביב יפו את אות "יקירת העיר" על עשייתה ופועלה למען ילדי הרחוב, ובשנת 2022 קיבלה מריומה את הכבוד להיות כלת פרס ישראל בתחום מפעל חיים – על תרומה מיוחדת לחברה ולמדינה לשנת תשפ"ב.

ב-2009 היא הקימה במסגרת העמותה את כפר הנוער "שלווה במדבר" ("בית השנטי במדבר") ליד שדה בוקר, המשמש בית חם לילדי הפריפריה, בו חוות סוסים לרכיבה טיפולית ומרכז חקלאות אקולוגי.

בשנת 2016 פרסמה קליין הרצאת TEDx על חייה והוציאה את הספר "דרך בית השנטי: שיטת טיפול בבני נוער", המגולל את סיפור חייה ואת סיפור הקמתו של בית השנטי. שנה אחר כך, היא נבחרה לאחת מהגיבורים העולמיים של CNN. בשנת 2022 זכתה בפרס ישראל בתחום מפעל חיים על פועלה במישור החברתי-קהילתי. במאי 2022, בעקבות בעיות שלא טפלו עד כה ובנוסף לליקויים שהתגלו בתחקיר עובדה, מריומה קליין זומנה לשימוע לאור אי עמידה של בית השנטי בהנחיות משרד הרווחה ואף המשרד פסק משלוח בני נוער למוסד.

חיים אישיים
לקראת סוף שירותה הצבאי, הכירה קליין את עובדיה (דינו) גרשון, שהפך לבן זוגה. לשניים נולדו שלוש בנות. השניים נפרדו בתחילת שנות ה-2000.

בשנת 2005 היא הכירה את מיכאל בן-יוסף, ממתנדבי הבית, שהפך לבעלה. השניים התגרשו בשנת 2019.

ביקורת
במאי 2022 שודר תחקיר בתוכנית "עובדה" שהציג, כביכול, התנהלות לא ראויה בעמותת בית השנטי. התחקיר הוצג באופן חד צדדי ומבלי לבדוק את הטענות בפועל, דא עקא, לא נשלח מעולם צוות מטעם ״עובדה״ לבית השנטי על מנת לבדוק או לאמת את ממצאי התחקיר.

לצד הביקורת הציבורית, וטענות בין בוגרי בית השנטי ברשת הועלו התנגדויות מטעם בוגרים אחרים מבית השנטי, מתנדבים ועובדים   שונים לאורך השנים.

על מנת להדוף את טענות הסרק הללו, ועל מנת להגן על שמו הטוב, הוציא בית השנטי מכתבי עורכי דין לנוגעים בדבר כפי שנהוג במצבים בהם לשון הרע עומד על הפרק. בעקבות התחקיר והביקורות האמורות משרד הרווחה והביטחון החברתי פתח בהליך שימוע מוסדר לבית השנטי, עם צוות מלווה מטעמו שהסתיים בהצלחה בפברואר 2023.

אחד הבוגרים, אביעד אמבש, בוגר בית השנטי, תיאר בכתבה אחרת שפורסמה לאחר שידור התחקיר, את דרכי החינוך הנהוגות בבית השנטי. בכתבה יש אסופת אי דיוקים והכפשה של בית השנטי. בית השנטי בחר שלא להגיב לפרסומים אלו, וזאת מפאת שמירה על צנעת הפרט של אביעד אמבש, שחיו ניצלו ועלו על מסלול חיים נורמטיבי, הודות לבית השנטי ולמריומה קליין עצמה. גם כאן, תגובת בית השנטי מעולם לא נתבקשה.

בית השנטי פועל בשיתוף ותחת פיקוח משרד הרווחה והביטחון החברתי משנת 2001. גם לאחר הפרסומים האמורים בית השנטי ממשיך בשיתוף פעולה פורה ומקצועי עם משרד זה.

לקריאה נוספת
 "דרך בית השנטי - שיטת טיפול לבני נוער" - מריומה קליין, 2015

קישורים חיצוניים

 
 מריומה קליין, באתר פרס ישראל
 
 ליאורה הכהן, בעיני הילדים של בית השנטי נשארנו האבא והאמא שלהם, באתר מעריב 21 במאי 2005
 
 
 מריומה בן יוסף - מיכל לוצקי - (הת)חלה לשבת, באתר (הת)חלה לשבת, 10 בדצמבר 2021

הערות שוליים

יזמות חברתיות ישראליות
יזמים חברתיים ישראלים
מנכ"ליות עמותות
מנכ"לי עמותות
מנהלות ישראליות
מנהלים ישראלים
מייסדות עמותות ישראליות
משיאי משואה ביום העצמאות: 2000
זוכות פרס ישראל על תרומה מיוחדת לחברה ולמדינה
זוכי פרס ישראל על תרומה מיוחדת לחברה ולמדינה
זוכי פרס ישראל לשנת 2022
מקבלי אות הנשיא להתנדבות
נפגעי ונפגעות תקיפות מיניות
ישראליות ילידות ארצות הברית
ישראלים ילידי ארצות הברית
עולות בשנות ה-1960
עולים בשנות ה-1960
ישראליות שנולדו ב-1964
ישראלים שנולדו ב-1964